Velkommen til en aften, hvor Teresa Nielsen fortæller om den aktuelle udstilling om Ingrid Vang, moderen til Pippi Langstrømpe tegningerne.  -   Herefter er der generalforsamling i Holmeå Kunstforening.

Alle er velkomne

# Program

**Torsdag d. 20. april kl. 19.00**

Her afholder Holmeå Kunstforening sin ordinære generalforsamling med vores efterfølgende, traditionelle udlodning af kunstværker m.m.

Traditionen tro starter vi aftenen med et spændende oplæg. I år gæster Museumsleder af Vejen Kunstmuseum Teresa Nielsen os. Hun vil fortælle om den aktuelle udstilling om ”moderen” til Pippi Langstrømpe tegningerne, Ingrid Vang. Alle er velkomne – hele aftenen.

19.00-20.00 Oplæg fra Teresa Nielsen

20.00-21.00 Generalforsamling

21.00-21.30 Udlodning af kunstværker

Udlodningen sker på medlemsnummeret, hvis medlemmet er repræsenteret denne aften. Der vil være gevinster fra forskellige kunsthåndværkere. Der vil være kaffe og kage hele aftenen.

Holmeå Kunstforening ønsker fortsat at være en dynamisk forening og søger derfor personer, som kan bidrage med nye ideer, evner og tid indimellem. Vi er glade entusiaster på forskellige niveauer indenfor forskellige genre, som elsker at fordybe os med kreative ideer. Her er plads til alle, der gerne vil være med.

Hvis du vil høre mere, eller har forslag, som skal behandles på generalforsamlingen, er du velkommen til at henvende sig til formand Anita Moesgaard Nielsen på [anitamnielsen@gmail.com](mailto:anitamnielsen@gmail.com) eller se mere på: vores hjemmeside: <http://holmeaakunstforening.dk/> eller vores facebookside: <https://www.facebook.com/HolmeaKunstforening>

Vi opfordrer alle, der er nysgerrige til at komme til vores generalforsamling. Vores adresse er Lindevej 5, 6682 Hovborg.

**Dagsorden til generalforsamling**

Velkomst v. formand Anita M. Nielsen

Valg af dirigent, referent og stemmetæller

Formandens beretning

Kasserens aflæggelse af foreningens regnskab

Fastsættelse af kontingent

Behandling af indkomne forslag

Valg af bestyrelsesmedlemmer (Anita M. Nielsen modtager genvalg, Hanne Ernst og Simone Freiheit modtager ikke genvalg).

Valg af suppleanter (Hanne Sørensen modtager ikke genvalg, Jan Trane modtager genvalg)

Valg af revisor (Majken Egebak modtager genvalg)

Evt.

Lodtrækning